Marcinkonių geomorfologinis draustinis
Marcinkonių geomorfologinis draustinis – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, ~2 km į šiaurę nuo Marcinkonių, tęsiasi per Dainiavos girią abipus kelio  5003  Varėna–Marcinkonys–Druskininkai  iki Ūlos upės ir Mančiagirės apylinkių. Draustinis skirtas išsaugoti Marcinkonių apylinkių kompaktiškų žemyninių kopų masyvą su aukščiausia parko kopa Dalgiakalniu (168,1 m). Taip pat saugomos būdingos ekosistemos (kerpšiliais) ir rūšių buveinės.